
న్యూఢిల్లీ : జాప్యం కారణంతో పాటు వివిధ కారణాలతో మౌలిక సదుపాయాల ప్రాజెక్టుల వ్యయం తడిసి మోపెడవుతోంది. ఈ సంవత్సరం సెప్టెంబరు నాటికి రూ.15.53 లక్షల కోట్ల అంచనాతో అమలు చేస్తున్న 1,263 ప్రాజెక్టులతో కేంద్ర గణాంకాలు, పథకాల అమలు మంత్రిత్వ శాఖ ఒక నివేదిక విడుదల చేసింది. వివిధ కారణాలతో ఇందులో 350 ప్రాజెక్టుల వ్యయం రూ.1.95 లక్షల కోట్లు పెరిగి పోయింది. 297 ప్రాజెక్టులైతే నిర్ణీత కాలం ముగిసినా ఇంకా పూర్తి కాలేదు. రూ.150 కోట్లు అంతకంటే ఎక్కువ అంచనాతో చేపట్టిన ప్రాజెక్టులను పరిగణనలోకి తీసుకుని ఈ నివేదిక రూపొందించారు. మొత్తం 1,263 ప్రాజెక్టుల్లో 14 ప్రాజెక్టులు మాత్రమే నిర్ణీత కాలానికంటే ముందు, 307 ప్రాజెక్టులు నిర్ణీత గడువులోగా పూర్తయ్యే అవకాశం ఉంది. భూసేకరణలో సమస్యలతో పాటు, అటవీ శాఖ నుంచి అనుమతులు పొందడంలో ఆలస్యం, యంత్రాలు సరఫరాలో సమస్యలు, నిధుల కొరత, శాంతి భద్రతలు, న్యాయపరమైన సమస్యలు ఇందుకు కారణమని  పేర్కొన్నారు.

newdhilly : jaapyam kaaranamtho paatu vividha kaaranaalatoe moulika sadupayala praajektula vyayam tadisi mopedavutondi. ee samvatsaram septembaru naatiki roo.15.53 lakshala kotla anchanaatho amalu chestunna 1,263 praajektulato kendra ganaankaalu, pathakaala amalu mantritva saakha oka nivedika vidudala chesindi. vividha kaaranaalatoe indulo 350 praajektula vyayam roo.1.95 lakshala kotlu perigi poyindi. 297 praajektulaite nirneeta kaalam mugisina inka puurti kaaledu. roo.150 kotlu antakante ekkuva anchanaatho chepattina praajektulanu parigananaloki teesukuni ee nivedika roopondinchaaru. mottam 1,263 praajectullo 14 praajektulu matrame nirneeta kalanikante mundu, 307 praajektulu nirneeta gaduvulogaa puurtayyee avakaasam undi. bhusekaranalo samasyalatho paatu, atavi saakha nunchi anumatulu pondadamlo aalasyam, yantraalu sarafaraalo samasyalu, nidhula korata, saanti bhadratalu, nyaayaparamaina samasyalu induku kaaranamani  perkonnaru.